**FINANSŲ INŽINERIJOS PRIEMONĖS „SUTELKTINĖS PASKOLOS „AVIETĖ“ APRAŠYMAS IR TECHNINĖ UŽDUOTIS**

**1. ĮVADINĖ INFORMACIJA**

Uždaroji akcinė bendrovė „INVESTICIJŲ IR VERSLO GARANTIJOS“ (toliau – „Invega“) ketina sudaryti bendradarbiavimo sutartis su visais šios techninės užduoties reikalavimus atitinkančiais ir finansų inžinerijos priemonę „Sutelktinės paskolos „Avietė“ (toliau – Priemonė „Avietė“) pageidaujančiais įgyvendinti finansų tarpininkais (toliau – Finansų tarpininkai), kurie, atlikdami šiose pagrindinėse priemonės sąlygose nustatytas veiklas, įgyvendins Priemonę „Avietė“. Įgyvendinant Priemonę „Avietė“ ir siekiant Priemonės „Avietė“ tikslų, bus taip pat prisidedama prie finansinių technologijų (Fintech) sektoriaus plėtojimo Lietuvoje.

**1.2. Priemonės „Avietė“ aplinka**

2009 m. balandžio 7 d. tarp Lietuvos Respublikos finansų ministerijos (toliau – FM),Lietuvos Respublikos ūkio ministerijos ir „Invegos“ buvo pasirašyta Finansavimo sutartis, kuria buvo įsteigtas kontroliuojantysis fondas „INVEGOS fondas“ (toliau – INVEGOS fondas). Pagal šią sutartį INVEGOS fondo valdytoja paskirta „Invega“.

Priemonė „Avietė“ finansuojama iš INVEGOS fondo grįžusių ir (ar) grįšiančių lėšų.

Pagrindinis Priemonės „Avietė“ tikslas – sudaryti palankesnes sąlygas smulkiojo ir vidutinio verslo (toliau – SVV) subjektams gauti finansavimą per sutelktinio finansavimo platformas jų vykdomiems verslo projektams įgyvendinti, sudarant galimybes SVV subjektams pasiskolinti rizikingiems verslo projektams.

**1.3. Reglamentuojantys teisės aktai ir dokumentai:**

**Europos Sąjungos (toliau – ES) teisės aktai:**

* ES taikytini teisės aktai.

**Nacionaliniai teisės aktai ir dokumentai:**

* Lietuvos Respublikos smulkiojo ir vidutinio verslo plėtros įstatymas (toliau – SVV plėtros įstatymas);
* Lietuvos Respublikos nacionalinių plėtros įstaigų įstatymas;
* Lietuvos Respublikos sutelktinio finansavimo įstatymas (toliau – Sutelktinio finansavimo įstatymas);
* Lietuvos Respublikos Vyriausybės 2013 m. rugpjūčio 28 d. nutarimas Nr. 791 „Dėl įgyvendinant finansų inžinerijos priemonės grįžusių ir grįšiančių lėšų panaudojimo tvarkos aprašo patvirtinimo“;
* Lietuvos Respublikos Vyriausybės 2001 m. liepos 11 d. nutarimas Nr. 887 „Dėl uždarosios akcinės bendrovės „Investicijų ir verslo garantijos“ veiklos“;
* Lietuvos Respublikos fizinių asmenų bankroto įstatymas;
* Lietuvos Respublikos įmonių bankroto įstatymas;
* Statistikos departamento prie Lietuvos Respublikos Vyriausybės generalinio direktoriaus[**2007 m. spalio 31 d. įsakymas Nr. DĮ 226**](http://www3.lrs.lt/pls/inter3/dokpaieska.showdoc_l?p_id=309099&p_query=&p_tr2=) „Dėl ekonominės veiklos rūšių klasifikatoriaus patvirtinimo“ patvirtintas **Ekonominės veiklos rūšių klasifikatorius (EVRK 2 red.) (toliau – EVRK)**;
* Lietuvos Respublikos asmens duomenų teisinės apsaugos įstatymas;
* kiti nacionaliniai taikytini teisės aktai, taisyklės, rekomendacijos, gairės ir jų pakeitimai.

**2. TIKSLAS IR UŽDAVINIAI**

**2.1. Tikslai ir uždaviniai**

Bendrasis bendradarbiavimo sutarčių su Finansų tarpininkais sudarymo tikslas – efektyvus Priemonės „Avietė“ įgyvendinimas su visais techninės užduoties reikalavimus atitinkančiais ir Priemonę „Avietė“ pageidaujančiais įgyvendinti Finansų tarpininkais. Bendradarbiavimo sutartis pasirašę Finansų tarpininkai atrinks Priemonės „Avietė“ sąlygas atitinkančius verslo projektus, kurie būtų finansuojami sutelktinio finansavimo lėšomis, kurias sudarytų Priemonės „Avietė“ lėšos ir kitų finansuotojų lėšos. Finansų tarpininkų skaičius neribojamas, sutartys su Finansų tarpininkais gali būti sudaromos viso Priemonės „Avietė“ įgyvendinimo metu, kol panaudojamos visos Priemonei „Avietė“ skirtos lėšos.

Kiekvienas Finansų tarpininkas turi įgyvendinti Priemonę „Avietė“ taip, kad būtų užtikrintas šių uždavinių tinkamas įgyvendinimas:

* aktyvus verslo reikmėms parengtų verslo projektų finansavimas per sutelktinio finansavimo platformą;
* aktyvus fizinių ir juridinių asmenų lėšų pritraukimas verslo projektams finansuoti.

**3. OBJEKTAS**

**3.1.Bendradarbiavimo objektas**

Bendradarbiavimo objektas – Priemonės „Avietė“ įgyvendinimas, t. y. Priemonės „Avietė“ Finansų tarpininko paslaugų teikimas, kaip tai aprašyta žemiau.

Už Priemonės „Avietė“ valdymo paslaugų teikimą Finansų tarpininkams valdymo mokestis nėra mokamas. Visi paskolos gavėjo Finansų tarpininkui mokami mokesčiai privalo atitikti Finansų tarpininko rinkos praktiką ir įprastą veiklą. Finansų tarpininkas negali gauti jokių papildomų mokėjimų ir (ar) mokesčių iš paskolos gavėjo, vien dėl to, kad paskola finansuojama Priemonės „Avietė“ lėšomis.

**3.2. Detalus objekto aprašymas[[1]](#footnote-1)**

Bendradarbiavimo sutartis su Finansų tarpininku sudaroma, Finansų tarpininkui pateikus prašymą ir dokumentus, reikalingus įvertinti jo atitikimą techninės užduoties reikalavimams. Dokumentai, kuriuos turi pateikti Finansų tarpininkas, nurodomi „Invegos“ interneto svetainėje [www.invega.lt](http://www.invega.lt). Kiekvienas įvertintas ir bendradarbiavimo sutartį sudaręs Finansų tarpininkas turi galimybę pagal poreikį naudoti Priemonės „Avietė“ lėšas verslo projektams, atitinkantiems Priemonės „Avietė“ sąlygas ir siekiantiems pritraukti sutelktinio finansavimo lėšų per sutelktinio finansavimo platformą, finansuoti paskolų forma. „Invega“ perveda dalį Priemonės „Avietė“ lėšų, skirtų paskoloms finansuoti, į Priemonės įgyvendinimui naudojamą techninę sąskaitą. Finansų tarpininkas, atstovaudamas „Invegą“, kaip vieną iš finansuotojų, perveda Priemonės „Avietė“ lėšas, esančias techninėje sąskaitoje, Paskolos gavėjui, taip pat „Invegos“ vardu ir naudai įgyvendina įkaito turėtojo ar hipotekos kreditoriaus teises, atlieka veiksmus, susijusius su „Invegos“, kaip verslo projekto finansuotojo, atstovavimu ir interesų gynimu teismuose ir palaikant kitus santykius su Paskolos gavėju.

Priemonės „Avietė“ lėšomis gali būti finansuojama ne didesnė nei 40 proc. paskolos dalis (išskyrus galimybę finansuoti iki 100 proc. paskolos sumos „Avietė-COVID“ laikotarpiu, t. y. iki 2020 m. gruodžio mėn. 31 dienos) . Likusi paskolos dalis turi būti finansuojama kitų finansuotojų (įskaitant Finansų tarpininką, jeigu jis taip pat finansuoja verslo projektą) sutelktinio finansavimo lėšomis. „Invega“, kartu su kitais verslo projekto finansuotojais, prisiima su verslo projekto finansavimu susijusią riziką. Paskolos gavėjo grąžinamas paskolos lėšas Finansų tarpininkas paskirsto proporcingai „Invegai“ ir kitiems verslo projekto finansuotojams pagal kiekvieno finansuotojo finansuotą paskolos dalį. Su verslo projekto finansavimu susijusios palūkanų pajamos Finansų tarpininko yra paskirstomos „Invegai“ ir kitiems verslo projekto finansuotojams.

Visos Priemonės „Avietė“ lėšomis finansuotos paskolos yra įtraukiamos į Finansų tarpininko teikiamas mėnesines Priemonės „Avietė“ suteiktų paskolų ataskaitas.

**4. PRIEMONĖS „AVIETĖ“ SĄLYGOS**

**4.1. Pagrindinės Priemonės „Avietė“ sąlygos**

Pagrindinės Priemonės „Avietė“ sąlygos pateiktos žemiau esančioje lentelėje.

**4.2. Papildomos Priemonės „Avietė“ sąlygos**

Atsižvelgiant į Lietuvos Respublikoje 2020 m. kovo mėn. susidariusią padėtį dėl koronaviruso (COVID-19) plitimo grėsmės, įvertinus tai, kad visoje šalyje paskelbta ekstremalioji situacija ir karantinas, o tai turi neigiamą poveikį šalies ekonomikai ir, vertinant šio poveikio didėjimo riziką, Priemonės „Avietė“ sąlygos yra papildomos pakeičiant kai kuriuos Priemonės „Avietė“ įgyvendinimo apribojimus (žr. žemiau esančią lentelę). Šios **papildomos Priemonės „Avietė“ sąlygos** galioja nuo šių papildomų sąlygų, patvirtintų Ekonomikos ir inovacijų ministerijos, nustatymo INVEGOS fondo Finansavimo sutartyje dienos **iki 2020 m. gruodžio mėn. 31 dienos**, t. y. **„Avietė-COVID“ laikotarpiu**. „Avietė-COVID“ laikotarpiu paskolos gali būti finansuojamos pasirinktinai – taikant pagrindines Priemonės „Avietė“ sąlygas arba papildomas Priemonės „Avietė“‘ sąlygas. Pasibaigus „Avietė-COVID“ laikotarpiui, galima taikyti tik pagrindines Priemonės „Avietė“ sąlygas.

|  |
| --- |
| **Priemonė „Avietė“** |
| **Priemonės pavadinimas** | Sutelktinės paskolos „Avietė“  |
| **Pagrindinės nuostatos** | Priemonė „Avietė“ – INVEGOS fondo finansų inžinerijos priemonė. Sutelktinio finansavimo platformų operatoriai pateikę „Invegai“ prašymus dėl bendradarbiavimo sutarčių sudarymo ir atitinkantys nustatytus Techninėje užduotyje reikalavimus, sudarę bendradarbiavimo sutartis (toliau – Sutartis), gali naudoti Priemonės „Avietė“ lėšas sutelktinio finansavimo platformoje paskelbtų verslo projektų finansavimui paskolų forma. Priemonės „Avietė“ lėšomis negali būti finansuojama antrinė paskolų verslo projektams apyvarta |
| **Priemonės tikslai** | Sudaryti palankesnes sąlygas SVV subjektams gauti finansavimą per sutelktinio finansavimo platformas jų vykdomiems verslo projektams įgyvendinti, sudarant galimybes SVV subjektams pasiskolinti rizikingiems verslo projektams  |
| **Priemonės biudžetas** | Priemonei „Avietė“ įgyvendinti (kartu su Priemonės valdymo išlaidomis) skiriama 5 mln. EUR į INVEGOS fondą grįžusių ir (ar) grįšiančių lėšų. Paskoloms finansuoti skirtos lėšos – 5 mln. EUR atėmus Priemonės valdymo išlaidas. Priemonei skirta lėšų suma gali būti keičiama. Priemonės „Avietė“ lėšas Finansų tarpininkai naudoja pagal poreikį ir Priemonės „Avietė“ sąlygas |
| **Priemonės „Avietė“ įgyvendinimo sąlygos** | **Papildomos Priemonės „Avietė“ įgyvendinimo sąlygos** **„Avietė-COVID“ laikotarpiu** |
| **Finansų tarpininkai** | Lietuvos Respublikoje veikiantys sutelktinio finansavimo platformų operatoriai, turintys teisę verstis sutelktinio finansavimo platformos operatoriaus veikla Lietuvoje ir, vadovaujantis Sutelktinio finansavimo įstatymu, įrašyti į viešąjį sutelktinio finansavimo platformų operatorių sąrašą |
| **Finansų tarpininkų vertinimo kriterijai** | 1. Finansų tarpininkas yra įrašytas į Lietuvos viešąjį sutelktinio finansavimo platformų operatorių sąrašą;2. Finansų tarpininkas turi būti pajėgus organizaciniu požiūriu tinkamai įgyvendinti Priemonę „Avietė“ ir atitikti šiuos reikalavimus: 2.1. Finansų tarpininkas paskutinius 4 mėnesius vykdė sutelktinio finansavimo platformos operatoriaus veiklos riziką ribojančius reikalavimus, nustatytus Sutelktinio finansavimo įstatymo 7 straipsnyje;2.2. Finansų tarpininkas paskutinius 4 mėnesius vykdė reikalavimus sutelktinio finansavimo platformos operatoriaus dalyviams ir vadovams, nustatytus Sutelktinio finansavimo įstatymo 8 straipsnyje;2.3. Finansų tarpininkui nebuvo taikytos poveikio priemonės, išskyrus įspėjimą, po paskutinio veiklos patikrinimo;2.4. Finansų tarpininko paskutiniųjų metų nepriklausomų auditorių išvada buvo be išlygų. Jeigu Finansų tarpininkas vykdo veiklą nepilnus finansinius metus, pateikiama nepriklausomų auditorių išvada už nepilnus finansinius metus |
| **Užtikrinimo priemonės** | Finansų tarpininkas, įgyvendindamas Priemonę „Avietė“, privalo užtikrinti, kad Priemonės įgyvendinimui naudojama atskira techninė sąskaita (toliau – techninė sąskaita), kurioje bus laikomos ir iš kurios bus išmokamos bei į kurią bus grąžinamos Priemonės „Avietė“ lėšos, atitiks šias sąlygas:* techninėje sąskaitoje esančios Priemonės „Avietė“ ir kitų finansuotojų lėšos turi būti atskirtos nuo Finansų tarpininko ar kitų fizinių ar juridinių asmenų, kurie nėra Finansų tarpininko valdomos sutelktinio finansavimo platformos finansuotojai, lėšų;
* techninė sąskaita turi būti:

1) Lietuvos banke;2) Lietuvos Respublikos kredito įstaigoje (įskaitant užsienio valstybės kredito įstaigos filialą, įsteigtą Lietuvos Respublikoje);3) Lietuvos banko licencijuotoje mokėjimo ar elektroninių pinigų įstaigoje. Tais atvejais, kai techninė sąskaita yra Lietuvos Respublikos kredito įstaigoje (įskaitant užsienio valstybės kredito įstaigos filialą, įsteigtą Lietuvos Respublikoje) arba Lietuvos banko licencijuotoje mokėjimo ar elektroninių pinigų įstaigoje, Finansų tarpininkas turi įsipareigoti tokios kredito įstaigos arba mokėjimo ar elektroninių pinigų įstaigos nemokumo atveju grąžinti „Invegai“ techninėje sąskaitoje buvusį Priemonės „Avietė“ lėšų likutį Sutartyje nustatyta tvarka. |
| **Finansų tarpininko nuosavos lėšos** | Finansų tarpininkas gali, bet neprivalo prisidėti prie verslo projekto finansavimo nuosavomis lėšomis. Finansų tarpininko lėšomis gali būti finansuojama ne daugiau kaip 10 proc. paskolos sumos. Finansų tarpininkas turi užtikrinti, kad, finansuojant verslo projektą paskolos forma, ne daugiau kaip 40  proc. paskolos lėšų sudarytų Priemonės „Avietė“ lėšos ir ne mažiau kaip 60  proc. būtų finansuojama kitų finansuotojų (įskaitant Finansų tarpininką, jeigu jis taip pat finansuoja verslo projektą) lėšomis | Finansų tarpininkas gali, bet neprivalo prisidėti prie verslo projekto finansavimo nuosavomis lėšomis. Finansų tarpininko lėšomis gali būti finansuojama ne daugiau kaip 10 proc. paskolos sumos. Finansuojant verslo projektą paskolos forma, Priemonės „Avietė“ lėšos gali sudaryti iki 100  proc. paskolos lėšų. Likusi paskolos suma, jei Priemonės „Avietė“ lėšomis finansuojamas ne visas verslo projektas, būtų finansuojama kitų finansuotojų (įskaitant Finansų tarpininką, jeigu jis taip pat finansuoja verslo projektą) lėšomis |
| **Tinkamumo laikotarpis (iki kada pasirašomos paskolos sutartys)** | Finansų tarpininkai paskolos sutartis su Paskolos gavėjais gali pasirašyti 3 metus nuo Sutarties, pasirašomos tarp „Invegos” ir Finansų tarpininko, pasirašymo dienos, su galimybe šį terminą pratęsti |
| **Paskolų išmokėjimo laikotarpis** | Lėšos pagal pasirašytas paskolos sutartis Paskolų gavėjams gali būti išmokamos ne vėliau kaip per 6 mėnesius nuo Tinkamumo laikotarpio pabaigos |
| **Paskolos rizikos pasidalijimas** | Paskolos riziką prisiima verslo projekto finansuotojai. „Invega“ prisiima su Priemonės „Avietė“ lėšų skolinimu verslo projektams susijusią riziką |
| **Priemonės „Avietė“ lėšų, skirtų paskoloms teikti, išmokėjimas Finansų tarpininkui** | Visi Finansų tarpininkai, sudarę Sutartį su „Invega“, pagal poreikį ir Sutartyje nustatytomis sąlygomis gali naudotis Priemonės „Avietė“ lėšomis konkretiems verslo projektams finansuoti. Priemonės „Avietė“ lėšų sumos dalis yra pervedama Sutartyje nustatyta tvarka į techninę sąskaitą, iš kurios Finansų tarpininkas Priemonės „Avietė“ lėšas „Invegos“ vardu perveda Paskolos gavėjui laikantis Priemonės „Avietė“ sąlygų. Kiekvienoje techninėje sąskaitoje esanti Priemonės „Avietė“ lėšų suma negali viršyti 40 000 EUR sumos |
| **Priemonės „Avietė“ lėšų kaina Finansų tarpininkui ir mokėjimo tvarka** | Jeigu už Priemonės „Avietė“ lėšas, esančias techninėje sąskaitoje (dar neišmokėtas Paskolos gavėjui ar grįžusias iš Paskolos gavėjo, bet dar nepervestas „Invegai“), Finansų tarpininkas gauna pajamas, visas gautas pajamas perveda „Invegai“ Sutartyje nustatytais terminais ir tvarka.Palūkanas už paskolintas Priemonės „Avietė“ lėšas moka tik Paskolos gavėjas, o Finansų tarpininkas jas perveda „Invegai“ Sutartyje nustatytais terminais ir tvarka |
| **Paskolos sąlygos** | **Papildomos Paskolos sąlygos „Avietė-COVID“ laikotarpiu** |
| **Paskolos gavėjas (verslo projekto savininkas)** | Lietuvos Respublikoje veikiantis SVV subjektas, kaip jis apibrėžtas SVV plėtros įstatyme, siekiantis pritraukti sutelktinio finansavimo lėšų verslo projektui per Finansų tarpininko valdomą sutelktinio finansavimo platformą finansuoti paskolos forma.SVV subjektas laikomas veikiančiu Lietuvos Respublikoje tuo atveju, jei jis kuria darbo vietas Lietuvos Respublikoje ir (arba) nuo savo vykdomos veiklos moka mokesčius arba Valstybinio socialinio draudimo fondo valdybos prie Socialinės apsaugos ir darbo ministerijos įmokas į Lietuvos Respublikos biudžetą |
| **Tinkamos investicijos****(finansavimas)** | 1. Finansavimas iš Priemonės „Avietė“ lėšų teikiamas paskolos forma;  |
| 2. Paskolos, skirtos SVV subjekto investicijoms finansuoti ir (ar) apyvartinio kapitalo trūkumui papildyti, jeigu toks finansavimas yra susijęs su SVV subjekto naujos veiklos pradėjimu arba jau egzistuojančios veiklos stiprinimu ar plėtra. Paskolomis, skirtomis investicijoms, laikomos tokios paskolos, kai paskolos dalis, skirta investicijoms finansuoti, sudaro ne mažiau kaip 51 proc. visos paskolos sumos, o likusi paskolos dalis gali būti skirta apyvartinio kapitalo trūkumui papildyti. Visais kitais atvejais laikoma, kad visa paskola yra skirta apyvartai. Finansų tarpininkas turi turėti Priemonės „Avietė“ lėšomis finansuotos paskolos paskirtį (panaudojimą) pagrindžiančius dokumentus, išskyrus tuos atvejus, kai paskolos sutartyje yra nurodyta, kad tokius dokumentus turi kaupti Paskolos gavėjas | 2. Paskolos, skirtos SVV subjekto investicijoms finansuoti ir (ar) apyvartinio kapitalo trūkumui papildyti. Paskolomis, skirtomis investicijoms, laikomos tokios paskolos, kai paskolos dalis, skirta investicijoms finansuoti, sudaro ne mažiau kaip 51 proc. visos paskolos sumos, o likusi paskolos dalis gali būti skirta apyvartinio kapitalo trūkumui papildyti. Visais kitais atvejais laikoma, kad visa paskola yra skirta apyvartinio kapitalo trūkumui papildyti. Finansų tarpininkas turi turėti Priemonės „Avietė“ lėšomis finansuotos paskolos paskirtį (panaudojimą) pagrindžiančius dokumentus, išskyrus tuos atvejus, kai paskolos sutartyje yra nurodyta, kad tokius dokumentus turi kaupti Paskolos gavėjas |
| **Netinkamos investicijos (finansavimas)** | 1. Finansavimas Paskolų gavėjų, kuriems atsižvelgiant į Lietuvos Respublikos įmonių bankroto įstatymo 4 straipsnį, galėtų būti ir (arba) yra pradėta bankroto procedūra teismo arba ne teismo būdu, ofizinių asmenų, kurie verčiasi ekonomine veikla, atveju – kuriems atsižvelgiant į Fizinių asmenų bankroto įstatymo 2 straipsnio 2 dalyje numatytas fizinio asmens nemokumo sąlygas galėtų būti ir (arba) yra pradėta fizinio asmens bankroto procedūra;2. Paskolos gavėjo ar kito verslo subjekto turimų kreditų ar finansinių įsipareigojimų refinansavimas;3. Paskolos gavėjo vykdomos finansinės veiklos finansavimas, taip pat gyvenamosios paskirties nekilnojamojo turto finansavimas;4. Finansavimas verslo projektų, kuriems nustatytas arba paskolų teikimas Paskolų gavėjams, kuriems nustatytas reitingas yra žemesnis nei „CC“ ar „Ca“ („CC“ ar „Ca“ reitingai pagal tarptautinių reitingų agentūrų (angl. Standart and Poor‘s, Fitch ir Moody‘s) naudojamą reitingavimą arba šiems reitingams prilygintas Finansų tarpininko Paskolos gavėjui ar verslo projektui nustatytas kredito reitingas) |
| **Paskolų valiuta** | Euras. Pasikeitus nacionalinei valiutai – nauja nacionalinė valiuta ir (ar) euras |
| **Maksimalus paskolos dydis**  | Maksimalus paskolos dydis vienam Paskolos gavėjui yra neribojamas. Iš Priemonės „Avietė“ lėšų vienai paskolai skiriama ne daugiau kaip 10 000 EUR suma ir finansuojama ne daugiau kaip 40 proc. paskolos sumos. Priemonės „Avietė“ lėšomis per 6 mėnesių laikotarpį vienam Paskolos gavėjui gali būti finansuojama ne daugiau kaip 1 paskola.  | Maksimalus paskolos dydis vienam Paskolos gavėjui yra neribojamas. Iš Priemonės „Avietė“ lėšų vienai paskolai skiriama ne daugiau kaip 25 000 EUR suma ir finansuojama iki 100 proc. paskolos sumos. Priemonės „Avietė“ lėšomis per 6 mėnesių laikotarpį vienam Paskolos gavėjui gali būti finansuojamos ne daugiau kaip 2 paskolos. |
| **Paskolos trukmė** | Paskola gali būti teikiama ne ilgesniam kaip 36 mėnesių laikotarpiui. Paskolos sutarties terminas gali būti pratęsiamas, tačiau bet kuriuo atveju ne ilgesniam už leistiną ilgiausią (36 mėn.) paskolos sutarties terminą, atitinkamai terminą skaičiuojant nuo paskolos sutarties sudarymo dienos. | Paskola gali būti teikiama ne ilgesniam kaip 12 mėnesių laikotarpiui. Paskolos sutarties terminas gali būti pratęsiamas, tačiau bet kuriuo atveju ne ilgesniam už leistiną ilgiausią (12 mėn.) paskolos sutarties terminą, atitinkamai terminą skaičiuojant nuo paskolos sutarties sudarymo dienos. |
| **Paskolų teikimo kaina SVV subjektams** | Paskolos Paskolų gavėjams teikiamos taikant fiksuotą palūkanų normą. Priemonės „Avietė“ lėšos skolinamos Paskolos gavėjui rinkos sąlygomis, t. y. Paskolų gavėjams paskolos dalis, finansuojama Priemonės „Avietė“ lėšomis (ne daugiau kaip 40 proc.), teikiama taikant tokią pačią palūkanų normą, kokia skolina kiti finansuotojai.  | Paskolos Paskolų gavėjams teikiamos taikant fiksuotą palūkanų normą. Priemonės „Avietė“ lėšos skolinamos Paskolos gavėjui rinkos sąlygomis, t. y. paskola teikiama taikant Finansų tarpininko nustatytą palūkanų normą, kuri apskaičiuojama kaip analogišką reitingą turinčių paskolų, sufinansuotų per Finansų tarpininko valdomą sutelktinio finansavimo platformą per pastaruosius 12 mėn., palūkanų normos vidurkis. |
| Verslo projekto finansuotojai ir „Invega“ dalinasi Paskolos gavėjo (verslo projekto savininko) mokamas palūkanas už paskolą, proporcingai finansuotai paskolos daliai. Palūkanas už Priemonės „Avietė“ lėšomis finansuotą paskolos dalį, Finansų tarpininkas „Invegai“ perveda iki kito mėnesio, einančio po ataskaitinio mėnesio pabaigos, Sutartyje nustatyta tvarka |
| **Kitos sąlygos** |
| **Viešinimas** | Finansų tarpininkas privalo viešinti Priemonę „Avietė“:1. Su „Invega“ suderintą informaciją apie Priemonę „Avietė“, jos sąlygas patalpinant Finansų tarpininko interneto svetainėje;
2. Pagal poreikį, „Invegos“ organizuojamuose renginiuose, skiriant Finansų tarpininko atstovą (- us);

Teikiant konsultacijas verslo projektų savininkams, viešinant Priemonę „Avietė“ kitomis viešinimo priemonėmis, Finansų tarpininkas privalo informuoti, kad Priemonė „Avietė“ yra finansuojama INVEGOS fondo lėšomis |
| **Ribojimai, kada Finansų tarpininkui stabdomas naudojimasis Priemonės „Avietė“ lėšomis** | Finansų tarpininkas nebegali naudoti Priemonės „Avietė“ lėšų nuo tos dienos, kai Priemonės „Avietė“ lėšomis jo platformoje finansuotų paskolų, kurių grąžinimai vėluoja daugiau nei 90 dienų, dalis visame Priemonės „Avietė“ lėšomis finansuotų paskolų portfelyje (toliau – Rizikingas portfelis) pasiekia 20  proc. Tokiu atveju Finansų tarpininkas turi grąžinti „Invegai“ visas Priemonės „Avietė“ lėšas esančias techninėje sąskaitoje.Finansų tarpininkas, Rizikingo portfelio dydį apskaičiuoja kiekvieno mėnesio pabaigoje per 5 darbo dienas nuo ataskaitinio mėnesio pabaigos ir pateikia informaciją kartu su ataskaitomis Sutartyje nustatyta tvarka.Rizikingo portfelio dydis apskaičiuojamas pagal formulę:**RP= PV/P\*100,**kurRP – Rizikingas portfelis, procentais;PV – paskolų, kurios dalinai finansuotos Priemonės „Avietė“ lėšomis per Finansų tarpininko platformą ir kurių grąžinimai vėluoja daugiau nei 90 dienų, likusi negrąžinta suma, eurais;P – visų paskolų, kurios dalinai finansuotos Priemonės „Avietė“ lėšomis per Finansų tarpininko platformą, likusi negrąžinta suma, eurais.Rizikingo portfelio dydžiui sumažėjus ir neviršijant nustatyto 20 proc. dydžio, Finansų tarpininkas gali kreiptis į „Invegą“ dėl Priemonės „Avietė“ lėšų naudojimo atnaujinimoSutartyje nustatyta tvarka |
| **Priemonės „Avietė“ lėšų naudojimas, išieškojimas** | Finansų tarpininkas Priemonės „Avietė“ lėšas naudoja verslo projektams finansuoti ir perveda Paskolų gavėjams, laikydamasis Priemonės „Avietė“ ir Sutartyje nustatytų sąlygų.Finansų tarpininkas, Sutartyje nustatytomis sąlygomis ir tvarka, atlieka veiksmus, susijusius su „Invegos“ atstovavimu ir jos interesų gynimu teismuose, palaikant santykius su Paskolos gavėju, „Invegos“ vardu ir naudai įgyvendina įkaito turėtojo ar hipotekos kreditoriaus teises, kai Paskolos gavėjo įsipareigojimai užtikrinami turto įkeitimu ar hipoteka, Paskolos gavėjui nevykdant įsipareigojimų pagal paskolos sutartį, Finansų tarpininkas atlieka išieškojimo veiksmus iš Paskolos gavėjo ir (ar) trečiųjų asmenų ir gautas lėšas proporcingai perveda „Invegai“ |
| **Audito reikalavimai** | Finansų tarpininkas įsipareigoja įsileisti „Invegos“, FM, Lietuvos Respublikos ekonomikos ir inovacijų ministerijos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos, Konkurencijos tarybos įgaliotus atstovus, tinkamai įgaliotų nacionalinių subjektų, turinčių teisę tikrinti, kaip panaudojamos INVEGOS fondo grįžusios lėšos (toliau – audito institucijos) atstovus atlikti Priemonės „Avietė“ auditą ir (arba) patikrinimą iki Paskolos gavėjo lygmens. Finansų tarpininkas įsipareigoja sutelktinio finansavimo platformoje Priemonės „Avietė“ lėšas besiskolinantiems Paskolų gavėjams nustatyti analogišką pareigą. Finansų tarpininkas privalo visus su Priemonės „Avietė“ įgyvendinimu ir verslo projektų finansavimu Priemonės „Avietė“ lėšomis susijusius dokumentus saugoti ne trumpesniu nei 1 metų po Priemonės „Avietė“ uždarymo laikotarpiu. Tuo atveju, kai paskolos sutartyje yra nurodyta, kad Priemonės „Avietė“ lėšomis finansuotos paskolos paskirtį (panaudojimą) pagrindžiančius dokumentus saugo Paskolos gavėjas, Finansų tarpininkas paskolos sutartyse turi nustatyti Paskolos gavėjo pareigą visus su verslo projektų finansavimu Priemonės „Avietė“ lėšomis susijusius dokumentus saugoti ne trumpesniu nei 1 metų po Priemonės „Avietė“ uždarymo laikotarpiu.Finansų tarpininkas dokumentus, reikalingus atlikti auditui ar patikroms, teikia neatlygintinai |
| **Kitos sąlygos** | Sutartyje su Finansų tarpininku taip pat nustatomos kitos sąlygos: Priemonės „Avietė“ lėšų išmokėjimo į techninę sąskaitą ir grąžinimo tvarka, „Invegos“ atstovavimo finansuojant tinkamus SVV subjektus, įgyvendinant įkaito turėtojo ar hipotekos kreditoriaus teises, išieškant negrąžintas lėšas, teismuose tvarka, išieškotų skolų grąžinimo INVEGOS fondui tvarka, Finansų tarpininko teikiamų ataskaitų formos ir jų teikimo tvarka, pagrindžiančių dokumentų saugojimo tvarka, Sutarties šalių teisės ir pareigos, Sutarties sąlygų keitimo galimi atvejai ir tvarka bei kitos sąlygos.Sutarties vykdymo laikotarpiu pasikeitus taikytiniems teisės aktams, direktyvoms, taisyklėms ar gairėms, Sutarties šalims bus taikomos aktualios ir galiojančios nuostatos |

1. Sąvokos šiame skyriuje suprantamos taip, kaip nurodyta žemiau pagrindinių sąvokų ir sąlygų lentelėje. [↑](#footnote-ref-1)